CELEX: 62019TN0487
Language: sk
Date: 2019-07-08 00:00:00
Title: Vec T-487/19: Žaloba podaná 8. júla 2019 — CU/Výbor regiónov

2.9.2019   
            
            
               SK
            
            
               Úradný vestník Európskej únie
            
            
               C 295/81
            
         
      Žaloba podaná 8. júla 2019 — CU/Výbor regiónov
      (Vec T-487/19)
      (2019/C 295/107)
      Jazyk konania: francúzština
      
         Účastníci konania
      
      
         Žalobca: CU (v zastúpení: S. Orlandi a T. Martin, avocats)
      
         Žalovaný: Výbor regiónov
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie z 18. októbra 2018 o znížení multiplikačného faktoru uplatniteľného na výpočet odmeny žalobcu v nadväznosti na jeho povýšenie do platovej triedy AD 14 priebehu povyšovania za rok 2018;
               
            
                  —
               
               
                  uložil Výboru regiónov povinnosť znášať trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza tri žalobné dôvody.
      
                  1.
               
               
                  Prvý žalobný dôvod založený na porušení článku 44 Služobného poriadku úradníkov Európskej nie (ďalej len „služobný poriadok“) v spojení s článkom 7 ods. 7 prílohy XIII služobného poriadku v rozsahu, v akom napadnuté rozhodnutie porušuje žalobcove právo na zvýšenie multiplikačného faktoru uplatniteľného na výpočet jeho odmeny zodpovedajúcej hodnote automatického postupu do vyššieho platového stupňa.
               
            
                  2.
               
               
                  Druhý žalobný dôvod založený na tom, že napadnuté rozhodnutie porušuje základné právo na rovnosť zaobchádzania a zásadu proporcionality, pretože s dvomi úradníkmi s rovnakými zásluhami a počtom odpracovaných rokov, povýšenými v rovnaký deň, sa zaobchádza rozdielne.
               
            
                  3.
               
               
                  Tretí žalobný dôvod založený na porušení legitímnej dôvery žalobcu, že hodnota jeho postupu do vyššieho platového stupňa, ku ktorému došlo automaticky, zostane zachovaná v nadväznosti na jeho neskoršie povýšenie, pretože ku zníženiu multiplikačného faktora došlo až desať mesiacov po pôvodnom rozhodnutí.